Diari Oficial de la Generalitat Valenciana


Sumari del DOGV 4278, del 25-06-2002 (2002/6742)

Informació pública del projecte parcial d'urbanització de la unitat d'execució única del polígon industrial (polígon químic de Sagunt).
---------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6742


Organisme emissor
:   Ajuntament de Sagunt

Tipus de document
:   Anunci

Informació pública del projecte parcial d'urbanització de la unitat d'execució única del polígon industrial (polígon químic de Sagunt). [2002/F6742]
  
Per mitjà d'este edicte es fa saber que l'alcalde president, en virtut de les atribucions que li conferix la legislació vigent, ha dictat amb data 31 de maig de 2002 la següent:
  
Resolució de l'Alcaldia número 1671
  
Assumpte: informació pública del projecte parcial d'urbanització de la unitat d'execució única del polígon industrial (polígon químic de Sagunt). Expedient número 38/2000.
  
Fet número 1. Que mitjançant l'acord plenari de data 26 d'abril de 2001 es va procedit a l'aprovació i adjudicació provisional del programa d'actuació integrada, unitat d'execució única del polígon industrial del port (polígon químic) del Pla General d'Ordenació Urbana de Sagunt, i en resulta ser adjudicatari el senyor Vicente Saus Mas, en nom i representació de l'entitat Mobilinver, SA.
  
Fet número 2. Que mitjançant l'acord plenari de data 30 de maig de 2002 es va constatar el compliment de les condicions imposades en l'acord plenari de data 26 d'abril de 2001.
  
Fet número 3. Que per mitjà de l'escrit que té entrada en este ajuntament en data 19 de gener de 2001, número de registre d'entrada 765, es presenta el projecte d'urbanització de la mencionada unitat.
  
Fet número 4. Que sobre el citat projecte d'urbanització han emés informe els tècnics de l'oficina supervisora del projecte i obres en data 30 de maig de 2002, en els termes següents:
  
Respecto de la documentació del projecte d'urbanització consistent en projecte d'urbanització amb data de registre d'entrada de 19 de gener de 2001 i número de registro 765 i les millores al projecte constructiu, s'informa:
  
El subministrament d'aigua industrial i potable depén de la implantació d'una línia de xarxa de proveïment que procedisca des dels depòsits de la Confederació Hidrogràfica del Xúquer i que queda regulat a través de l'ordenança del cànon d'urbanització, com establia l'acord d'aprovació i adjudicació del programa d'actuació integrada, de data 26 d'abril de 2001.
  
Que al dia de hui, no s'ha aportat l'autorització corresponent de l'Entitat de Sanejament, per a l'abocament de les aigües residuals, ni s'ha demostrat la disponibilitat dels terrenys pels quals ha de transcórrer el conducte esmentat, que porta un trajecte per terrenys fora del programa d'actuació integrada. El pressupost d'execució material del projecte d'urbanització puja a una quantitat de 9.127.979.842 pessetes, de la qual haurà de descomptar del capítol corresponent a la xarxa de sanejament, les partides de la connexió exterior als terrenys del programa i que conduïxen a la depuradora. Este import puja a la quantitat de 34.305.712 pessetes (190.339,63 EUR).
  
Les xarxes i les solucions constructives projectades interiorment en el polígon, tant per a la xarxa d'aigua com per a la xarxa de residuals, no es veuran afectades per les solucions finals adoptades per als subministraments i abocaments esmentats.
  
Caldrà aportar el projecte refós d'urbanització amb els visats corresponents.
  
Caldrà que s'identifique de forma exacta el traçat de la línia de mitja tensió de connexió a la xarxa de la companyia subministradora, que en qualsevol cas s'ajustarà a les normes urbanístiques municipals tal com s'indica en el conveni d'electrificació firmat amb la dita companyia. Igual que en punts anteriors i tenint en compte que el pressupost d'execució material del projecte d'urbanització puja a una quantitat de 4.185.087.395 pessetes s'haurà de descomptar del capítol corresponent la partida de la connexió a la xarxa general d'Iberdrola. Este import puja a la quantitat de 13.990.739 pessetes (127.414,57 EUR).
  
Atés que per l'acord plenari de data 30 de maig de 2002, es procedix a aprovar provisionalment l'ordenança municipal reguladora del cànon d'obra urbanitzadora de subministrament d'aigua als polígons industrials, que afecten el present àmbit.
  
Atés que el este àmbit es veu afectat, sent-li repercutible una quantitat, que provisionalment s'ha fixat en 2.956.259,08 euros, més IVA, a la qual caldrà deduir la quantitat de 514.068,93 euros, més IVA, del depòsit, que es fa innecessari. Este aspecte es documenta per a l'agent urbanitzador en l'escrit presentat en data 29 de maig de 2002.
  
Atés que les dites quantitats són susceptibles de ser repercutides en la propietat dels terrenys, per mitjà del sistema de retaxació de càrregues articulat en l'article 67.3 de la Llei Reguladora de l'Activitat Urbanística, i de conformitat amb el que s'establix en l'acord plenari de 26 d'abril de 2001, que expressament les preveia per a la dita infraestructura.
  
Atés que els aspectes esmentats són aclarits en la documentació presentada en data 29 de maig de 2002 per l'agent urbanitzador, que cal considerar part integrant de la documentació del projecte d'urbanització, amb l'abast que es deduïx de l'acord plenari adoptat en data 30 de maig de 2002, referent a l'ordenança del cànon de la infraestructura de l'aigua abans indicada.
  
Atés que respecte de les infraestructures d'evacuació d'aigües residuals i de subministrament d'energia elèctrica en l'informe tècnic esmentat també es realitzen una sèrie d'observacions, i sobre les quals s'adopten les consideracions següents.
  
Atés que en este sentit el contingut de l'informe de l'arquitecte municipal, abans transcrit, i en el qual es formula una identificació dels elements d'obra urbanitzadora (evacuació externa d'aigües residuals i subministrament extern d'energia elèctrica) per a les quals no és possible la seua aprovació en estos moments.
  
Atés que la nota de la independència de la resta dels elements el que suposa en definitiva és que estos quedaran immutables independentment de la solució definitiva que s'adopte.
  
Atés que la substancial entitat dels elements independents susceptibles de considerar-se unitats d'obra amb entitat pròpia.
  
Davant de tot això no s'aprecien objeccions legals per a procedir a l'aprovació parcial del projecte d'urbanització respecte d'estos elements independents i que es legitime així l'inici de les obres per a la seua execució, supeditant l'aprovació definitiva de la resta de documentació a l'acreditació de la solució definitiva.
  
Este grup d'obres no estarà subjecte al procés de retaxació de càrregues, i estarà inclosa la solució definitiva dins del preu total i tancat.
  
Atés que el tràmit del projecte d'urbanització ha de desenvolupar-se amb subjecció al que s'establix en l'article 53 de la Llei Reguladora de l'Activitat Urbanística de la Generalitat Valenciana, en concordança amb el que s'establix en els articles 48 i 46 del text legal esmentat.
  
A la vista de tot l'anterior resolc:
  
Primer. Sotmetre al tràmit d'informació pública del projecte parcial d'urbanització de la unitat d'execució única del polígon químic del Pla General d'Ordenació Urbana de Sagunt, mitjançant edicte publicat en un diari d'informació general editat a la Comunitat Valenciana, i posteriorment o simultàniament en el diari de la Generalitat Valenciana. Es fa saber la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.
  
Segon. Remetre avís amb el contingut al domicili fiscal de qui conste en el cadastre com a titular de drets afectats.